**Dragi moji učenici,**

sretan vam povratak u on – line klupe.

Nadam se da ste se barem malo odmorili i da ćemo nastaviti u veselom tonu i dobroj suradnji kao i uvijek.

**Pratite raspored za ovaj tjedan** – plavi turnus poslije podne, i **tako rasporedite svoje aktivnosti vezano za geografiju** (7.a – utorak i petak, 7. b – utorak i petak, 7.c – četvrtak , 7. d – utorak i četvrtak,7.e – utorak i četvrtak, 7.f - srijeda).

S obzirom da ste bili jako vrijedni tijekom prošlog polugodišta u on – line nastavi i poslali mi puno radova ja ću te radove ocijeniti ocjenom i na taj način vas vrednovati.

**Prvi od zadataka koji će biti ocijenjeni biti će pitanja za ponavljanje Europsko Sredozemlje i Italija.** Zadatke sam vam ponovo napisala ispod.

**Oni koji još nisu poslali svoje zadatke ili nisu doradili ono što je trebalo** imaju vremena do kraja ovog tjedna – petak 17.04.. Zadatke mi pošaljite na Teamse u privatnoj poruci (chatu).

**ZADACI ZA PONAVLJANJE ZA UČENIKE PO PRILAGOĐENOM PROGRAMU:**

U sljedećem zadatku **samo je jedan** točan odgovor. **Zaokruži slovo** ispred točnog odgovora.

 1. **U Europskom Sredozemlju prevladava:**

 a) dolinski reljef

 b) krški reljef

 c) ledenjački reljef

 2. **Veći dio Europskog Sredozemlja ima:**

 a) sredozemnu klimu

 b) suhe klime

 c) umjereno toplu klimu

U sljedećem zadatku **na crtu u lijevom stupci upiši slovo odgovarajućeg pojma iz desnog stupca. Jedno slovo je višak.**

 3.

\_\_\_\_ Etna i Vezuv A mlade ulančane planine

\_\_\_\_ Pireneji i Apenini B stara gromadna gorja

 C vulkani

 4.

\_\_\_\_\_ ribarstvo A djelatnosti s najmanjim udjelom zaposlenih

 \_\_\_\_\_ turizam B jedna od najvažnijih djelatnosti

 C tradicionalno razvijena djelatnost

**ZADACI ZA PONAVLJANJE ZA UČENIKE PO PRILAGOĐENOM PROGRAMU:**

U sljedećem zadatku **samo je jedan** točan odgovor. **Zaokruži slovo** ispred točnog odgovora.

 1. **Talijani pripadaju:**

 a) germanskoj jezičnoj skiupini

 b) romanskoj jezičnoj skiupini

 c) slavenskoj jezičnoj skupini

 2. **Najgušće naseljen dio Italije je:**

 a) Padska nizina

 b) prostor Apenina

 c) Sardinija

 3. **Najveći dio dohotka Italija ostvaruje u:**

 a) poljoprivredi i ribarstvu

 b) rudarstvu i industriji

 c) turizmu, trgovini i prometu

U sljedećem zadatku **na crtu u lijevom stupci upiši slovo odgovarajućeg pojma iz desnog stupca. Jedno slovo je višak.**

 4.

\_\_\_\_ Alpe A makija

\_\_\_\_ Padska nizina B oranice

 C šume

 5.

\_\_\_\_\_ najpoznatija turistička središta A Genova,Trst, Venecija

 \_\_\_\_\_ najveće luke B Palermo, Milano, Torino

 C Rim, Firenca, Venecija

**AKTIVNOSTI ZA UČENIKE PO PRILAGOĐENOM PROGRAMU (2.sat)**

- prepisati plan ploče u bilježnicu

PLAN PLOČE

Države Jugoistočne Europe

Crnomorske države

Glavni grad Rumunjske je **Bukurešt.**

Rumunji pripadaju romanskoj jezičnoj skupini.

Sredinom Rumunjske prolaze **Karpati** koji razdvajaju **Panonsku** i **Vlašku nizinu**.

Glavni grad Bugarske je **Sofija**.

Bugare ubrajamo u južnoslavensku jezičnu skupinu.

Stara planina (**Balkan**) odvaja **Dunavsku ravnicu** i **Trakijsku nizinu**.